అన్నమయ్య కీర్తన ఇన్దరికి అభయమ్బు

రాగం: కామ్భోజి రాగం

ఇన్దరికీ అభయమ్బు లిచ్చు చేయి
కన్దువగు మఞ్చి బఙ్గారు చేయి ||

వెలలేని వేదములు వెదికి తెచ్చిన చేయి
విలుకు గుబ్బలి కిన్ద చేర్చు చేయి |
కలికియగు భూకాన్త కాగలిఞ్చిన చేయి
వలవైన కొనగోళ్ళ వాడిచేయి ||

తనివోక బలి చేత దానమడిగిన చేయి
వొనరఙ్గ భూ దాన మొసగు చేయి |
మొనసి జలనిధి యమ్ముమొనకు తెచ్చిన చేయి
ఎనయ నాగేలు ధరియిఞ్చు చేయి ||

పురసతుల మానములు పొల్లసేసిన చేయి
తురగమ్బు బరపెడి దొడ్డ చేయి |
తిరువేఙ్కటాచల ధీశుడై మోక్షమ్బు
తెరువు ప్రాణుల కెల్ల తెలిపెడి చేయి ||

Web Url: http://www.vignanam.org/veda/annamayya-keerthanas-indariki-abhayambu-shuddhatelugu.html